Scandlines

[thumb|300px|''Scandlines'' prāmis ''Prins Joachim'', izejot no [Rostokas ostas (2001)]]

***Scandlines*** ir Vācijas un Dānijas kuģniecības kopuzņēmums. Tas veic prāmju (pasažieru, kravas auto, vilcienu sastāvu) pārvadājumus Baltijas jūrā; apkalpo trīs līnijas starp Dānijas pilsētām un Vāciju un Zviedriju. Dibināts 1998. gadā. Galvenais birojs atrodas Kopenhāgenā.

## Vēsture

2012. gadā Rostokas—Hanko līnija tika pārdota uzņēmumam *[[Svenska Orient Linie]]*.

2012. gada 11. oktobrī *Scandlines* Zviedrijas uzņēmumam *[[Stena Line]]* pārdeva piecas prāmju līnijas Baltijas jūrā.

2018. gada 26. martā paziņots, ka *3i Group* par 1,7 miljardiem eiro pārdevis *Scandlines* akcijas investīcijas uzņēmumiem *First State Investments* un *Hermes Investment Management*. Vienošanās paredz, ka *3i Group* no jauna veiks investīcijas *Scandlines*, atgūstot 35 % kapitāldaļu; tad *First State Investments* piederēs 50,1 % un *Hermes Investment Management* 14,9 % akciju.

## Darbība Latvijā
*Scandlines* savu darbību Latvijā sāka izvērst aptuveni 1995. gadā, atklājot pirmo prāmja līniju Liepāja-Rostoka.
Otro līniju aptuveni 1997. gadā *Scandlines* atklāja maršrutā Liepāja-Karlshamna.

Trešo līniju aptuveni 2002. gadā *Scandlines* ar kuģi *[[Felow]]*, kuru iegādājās speciāli šai līnijai un kurš agrāk kursēja līnijā Ventspils-Vestervīka, atklāja līnijā Ventspils—Nineshamna. Prāmja līnija Ventspils-Vestervīka iepriekš piederēja Latvijas kompānijai *[[VV Line]]*, kura vai nu neaprēķināja potenciālo pasažieru un kravas mašīnu skaitu vai citu iemeslu dēļ bija spiesta pārtraukt šo biznesu, atdodot vietu *Scandlines*, kura vēlāk, pierādot savu stabilitāti, uzticamību un pārākumu uzvar konkurences cīņā ar kuģniecības uzņēmumu Rīgas jūras līnijas, kura savukārt piedzīvo bankrotu.

2006. gadā *Scandlines* pārceļ visas savas līnijas no Liepājas, tādā veidā atsakoties no daļas kravu par labu kuģniecības kompānijām, kuras darbojās Lietuvā. Jādomā, ka pašai kompānijai *Scandlines* palielinājās izdevumi, jo kopš atteikšanās no Liepājas ostas pakalpojumiem ceļā uz Rostoku un Karlshamnu tagad kuģiem nākas pavadīt par trīs stundām ilgāk. Arī rezultāti šai rokādei jau ir samanāmi. 2008. gadā, vai nu prāmju trūkuma dēļ, vai arī nespējā konkurēt ar Lietuvas kuģniecības kompānijām, kuru kuģu ceļi ir īsāki līdzīgos maršrutos, agrāk šķietami peļņu nesošā līnija Liepāja—Karlshamna (un vēlāk Ventspils-Karlshamna) ir likvidēta.

2012. gadā *Scandlines* uzņēmumam *[[Stena Line]]* pārdeva līnijas: Liepāja—Trāveminde, Ventspils—Trāveminde un Ventspils—Nīneshamna ar kuģiem *Ask*, *Urd*, *Scottish Viking* un *Watling Street*.

## Scandlines flote
### Tagadējā flote
* *[[M/S Prins Joachim]]* (1997—pašlaik) Gedsera—Rostoka
* *[[M/S Kronprins Frederik]]* (1997—pašlaik) Gedsera—Rostoka
* *[[M/S Prinsesse Benedikte]]* (1997—pašlaik) Redbīhavna—Puttigartena
* *[[M/S Prins Richard]]* (1997—pašlaik) Redbīhavna—Puttigartena
* *[[M/S Deutschland]]* (1998—pašlaik) Redbīhavna—Puttigartena
* *[[M/S Schleswig-Holstein]]* (1998—pašlaik) Redbīhavna—Puttigartena
* *[[M/S Holger Danske]]* (1997—pašlaik) Redbīhavna—Puttigartena
* *[[M/S Hamlet]]* (1997—pašlaik) Helsingborga—Helsingēra
* *[[M/S Tycho Brahe]]* (1991—pašlaik) Helsingborga—Helsingēra
* *[[M/S Aurora af Helsingborg]]* (1992—pašlaik) Helsingborga—Helsingēra
* *[[M/S Mercandia IV]]* (2012—pašlaik) Helsingborga—Helsingēra

### Agrāk piederējušie kuģi
* *[[M/S Mecklenburg-Vorpommern]]* (1998—2012) Trelleborga—Rostoka
* *[[M/S Skåne]]* (1998—2012) Trelleborga—Rostoka
* *[[M/S Sassnitz]]* (1998—2012) Trelleborga—Zasnica
* *[[M/S Trelleborg]]* (1997—2012) Trelleborga—Zasnica
* *[[M/S Fellow]]* (2003—2010 čarteris)
* *[[M/S Ask]]* (1997—2012) Liepāja—Trāveminde
* *[[M/S Urd]]* (1997—2012) Liepāja—Trāveminde
* *[[M/S Merchant]]* (2008—2012) Hanko—Rostoka
* *[[M/S Aurora]]* (2007—2012) Hanko—Rostoka
* *[[M/S Petersburg]]* (1999—2009)
* *[[M/S Kaunas]]* (2010—2011)
* *[[M/S Scottish Viking]]* (2011—2012) Ventspils—Nīneshamna
* *[[M/S Watling Street]]* (2011—2012) Ventspils—Trāveminde

## Atsauces

## Ārējās saites

* ''Scandlines'' mājaslapa